Thanasimus

Thanasimus er en slekt av maurbiller som stort sett er rovdyr. Disse slanke billene er gjerne brokete farget i rødt, gult og svart, og kroppen er dekket av lange, oppstående hår. Mange arter lever av vedborende insekter, for eksempel barkbiller.

Utseende 
Middelsstore (de vanligste europeiske artene er 6-10 millimeter), blanke, fint hårete maurbiller, brokete farget i svart, brunt, gult, hvitt og rødt. Kroppen er kledt med utstående, mørke hår.

Levevis 
Både larver og voksne biller er rovdyr, men de voksne kan også finnes på blomster der de spiser pollen. Disse artene lever særlig av barkbiller og er derfor regnet som nyttedyr i skogbruket. De er vanlige i barskog.

Utbredelse 
Slekten er utbredt i Holarktis, to arter er vanlige over det meste av Norge.

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien Gnag- og maurbiller, Cleroidea
 Familien maurbiller, Cleridae
 Underfamilien maurbiller (Clerinae) Latreille, 1802
 Slekten  Thanasimus Latreille, 1806
 Thanasimus carbonarius Gorham, 1893
 Thanasimus dubius (Fabricius, 1776)
 liten maurbille, Thanasimus femoralis (Zetterstedt, 1828)
 †Thanasimus florissantensis (Wickham, 1914)
 stor maurbille, Thanasimus formicarius (Linnaeus, 1758)
 Thanasimus himalayensis Stebbing, 1903
 †Thanasimus ostenderus Théobald, 1937
 Thanasimus repandus (Horn, 1871)
 Thanasimus subviolaceus Gorham, 1882
 †Thanasimus taeniatus Zhang, 1989
 Thanasimus trifasciatus (Say, 1825)
 Thanasimus undatulus (Say, 1835)

Referanser

Litteratur 
 Berlov, O. og Berlov, E. 2006. Atlas of checkered beetles (Cleridae) of Russia (engelsk, med bildegalleri). 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. 344 sider. ISBN 8712166936
 Majka, C. 2006. A guide to the Cleridae of Atlantic Canada (med bildegalleri). 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Zahradník, J. og Chvála, M. 1991. Teknologisk forlags store bok om insekter. N.W. Damm. Om maurbiller, side 296-298.

Eksterne lenker 
 UK Beetles - Thanasimus  besøkt 7.12. 2022
 

Biller formelt beskrevet i 1806
Dyr formelt beskrevet av Pierre André Latreille
Maurbiller